জুড়ী উপজেলার গোয়ালবাড়ী ইউনিয়নের দিলকুশা বাজারে বিল থেকে মাছ ধরার জের ধরে দুইপক্ষের সংঘর্ষে অন্তত ১৫ জন আহত হয়েছেন। ২৬ জুলাই শুক্রবার রাত ১১ টার দিকে দিলকুশা বাজারে এ সংঘর্ষের ঘটনা ঘটে। সংঘর্ষে আহত হয়েছেন অন্তত ১৫জন। তবে তাৎক্ষণিকভাবে আহতদের নাম পরিচয় পাওয়া যায়নি। আহতদের কুলাউড়া স্বাস্থ্য কমপ্লেক্্রস ও সিলেট এম এ জি ওসমানী মেডিকেল কলেজ হাসপাতালে পাঠানো হয়েছে। স্থানীয় সূত্রে জানা যায়, হান্নান ও হেল্লাল মিয়ার মধ্যে বিল থেকে মাছ ধরা নিয়ে গত কয়েক দিন ধরে বিরোধ চলে আসছিল। এ বিরোধের জের ধরে রাতে উভয়পক্ষ সংঘর্ষে জড়িয়ে পড়ে। ঘণ্টাব্যাপী সংঘর্ষে তারা লাঠিসোটা ও দেশীয় অস্ত্র ব্যবহার করে। পরে খবর পেয়ে জুড়ী থানা পুলিশের একটি দল ঘটনাস্থলে পৌঁছে পরিস্থিতি নিয়ন্ত্রণে আনে।